האטי מוראהן

הארייט ג'יין "האטי" מוראהן (באנגלית: Harriet Jane "Hattie" Morahan; נולדה ב-7 במרץ 1978) היא שחקנית קולנוע, טלוויזיה ותיאטרון אנגלייה. תפקידים בולטים שלה הם אליס במיני-סדרה "חוג בלצ'לי", גייל בנסון בסרט "הג'וב הבריטי" ואן בסרט "מר הולמס".

ביוגרפיה
מוראהן נולדה ברובע למבת' שבלונדון. היא הבת הצעירה של במאי הקולנוע והטלוויזיה כריסטופר מוראהן  ושל השחקנית אנה קרטרט . אחותה הבכורה רבקה היא במאית תיאטרון, ואחיה למחצה אנדי הוא במאי קולנוע ווידאו קליפים. בילדותה השתתפה במסיבות שערך סר לורנס אוליבייה, שפעם עזר לה בשיעורי הבית במתמטיקה.

היא התחנכה בבית הספר "Frensham Heights". על אף שרצתה ללמוד באוניברסיטת ניוקאסל, עודד אותה אביה להרשם בעקבות אחותה, רבקה, לניו הול באוניברסיטת קיימברידג'. שם סיימה בשנת 2000 תואר ראשון בספרות אנגלית. בקיימברידג' ביימה והופיעה בהפקות סטודנטים בן השאר במחזה "מראה מעל הגשר", עליו זכתה בפרס "ההופעה הטובה ביותר" בפסטיבל National Student Drama Festival על משחקה בתפקיד קתרין.

אחרי קיימברידג' עודדו אותה הוריה ללמוד באקדמיה המלכותית לאמנות הדרמה (RADA), אבל היא הייתה להוטה להתחיל לעבוד, ואמרה שתירשם לאקדמיה אם לא תמצא עבודה במשך שנה.

קריירה
הופעת הבכורה של מוראהן הייתה בגיל 17 בתפקיד אונה גווית'יאן בעיבוד של ה-BBC לרומן "The Peacock Spring" (משנת 1996).

ב-2001 הצטרפה מוראהן ללהקה השייקספירית המלכותית. הופעת הבכורה שלה בסטרטפורד-אפון-אייבון הייתה במחזה "Love in a Wood". בדצמבר אותה שנה הופיעה לראשונה בלונדון בתיאטרון ברביקן במחזה "המלט". עוד שיחקה עם הלהקה במחזה "Night of the Soul" ובמחזה "Prisoner's Dilemma".

במרץ 2004 שיחקה בתפקיד רובי בהפקה מחודשת של "אוקספורד סטייג' קומפני" למחזה "Singer" מאת פיטר פלאנרי  בתיאטרון טריסייקל. רובי היא היפית של שנות השישים שהפכה בשנות השמונים לאשת פוליטיקאי מאוכזבת. באותה שנה עבדה בפעם הראשונה עם הבמאית קייט מיטשל  בתיאטרון הלאומי בתפקיד הראשי במחזה "איפיגניה באאוליס" מאת אוריפידס.

ביולי 2005 הופיעה מוראהן שוב בתיאטרון הלאומי במחזה "Power" מאת ניק דיר שהוצגה בתיאטרון קוטסלו. בספטמבר אותה שנה זכתה לשבחים על הופעתה בתפקיד ויולה במחזה "הלילה השנים עשר" בהפקת איאן בראון שהועלה בווסט יורקשייר פלייהאוס בלידס.

ב-2006 שיחקה בתפקיד הראשי, פנלופה טופ, בהפקה מחודשת של הלהיט "See How They Run" מאת פיליפ קינג בבימויו של דאגלס הודג'. באותה שנה הופיעה בתפקיד נינה במחזה "השחף" מאת אנטון צ'כוב בבימויה של קייטי מיטשל שהוצג בתיאטרון ליטלטון. על תפקיד זה זכתה ב-2007 בפרס איאן צ'ארלסון.

בטלוויזיה הופיעה מוראהן בסדרה "Bodies" ובסדרה "Outnumbered" של BBC One, בה גילמה דמות בשם ג'יין. היא שיחקה בעונות 1, 2 ו-4 וגם בפרקי ספיישל של חג המולד ב-2009, ב-2011 וב-2012.

בינואר 2008 שיחקה בסרט הקולנוע "הג'וב הבריטי". עוד הופיעה בתפקיד שוטרת בדרמה הקומית "Bike Squad" של ITV.

מוראהן גילמה את אלינור דשווד בדרמה בת שלושה חלקים בהפקת BBC One עיבוד לרומן "תבונה ורגישות" מאת ג'יין אוסטן. המיני-סדרה, שכתב אנדרו דייוויס, שודרה לראשונה ב-1 בינואר 2008. ב-13 ביוני 2008 זכתה מוראהן בפרס השחקנית הטובה ביותר בפסטיבל הטלוויזיה של שנגחאי על הופעתה.

ב-26 בפברואר 2008 שיחקה בתפקיד ליבי במחזה רדיופוני "When Greed Becomes Fear" מאת ד. ג'. בריטון בתוכנית "מחזה של אחר הצהרים" ברדיו 4 של ה-BBC.

מוראהן עבדה שוב עם הבמאית קייטי מיטצ'ל לצדו של בנדיקט קמברבאץ' במחזה "The City", מחזה מסתורין קומי אפל מאת מרטין קרימפ, שהועלה מ-24 באפריל עד 7 ביוני 2008.

ביולי 2008 חזרה להופיע בתיאטרון הלאומי ושיחקה במחזה , עיבוד של קייטי מיטשל לרומן "אידיוט" מאת פיודור דוסטויבסקי, לצדו של בן וישו. בהמשך אותה שנה הופיעה בתפקיד מרי במחזה "The Family Reunion" מאת ת"ס אליוט בתיאטרון דונמאר ורהאוס. באפריל 2009 שיחקה בתפקיד קיי קונוויי בהפקה של רופרט גולד למחזה "Time and the Conways" מאת ג'. ב. פריסטלי באודיטוריום ליטלטון. באותה עונה שיחקה גם בתפקיד דון במחזה "Three More Sleepless Nights" מאת קריל צ'רצ'יל.

ב-28 בפברואר 2010 הופיעה מוראן בתפקיד מיס אניד בסדרת הדרמה "הדרך לקנדלפורד". היא שיחקה בתפקיד מרטינה טוויין בעיבוד של ה-BBC לספר "Money" מאת מרטין איימיס. בתיאטרון שיחקה מאפריל עד יוני 2010 בתפקיד אנני במחזה "The Real Thing" מאת טום סטופארד בתיאטרון האולד ויק, בבימויה של אנה מקמין. שנה לאחר מכן הופיעה במחזה "Plenty" מאת דייוויד הר הפקה מחודשת בבימויה של תיאה שארוק  בתיאטרון קרוסיבל שבשפילד.

מ-29 ביוני ועד 26 ביולי 2012 שיחקה מוראהן בתפקיד נורה, לצדו של דומיניק רוואן בתפקיד טורוולד, בגרסה מחודשת של המחזה "בית בובות" בתיאטרון "יאנג ויק" שבלונדון. את המחזה ביימה קארי קרקנל  ועיצב איאן מקניל. על הופעתה זו זכתה ב-2012 בפרס השחקנית הטובה ביותר של איבנינג סטנדרד, ובפרס חוג מבקרי התיאטרון .

מ-8 באוגוסט עד 26 באוקטובר שיחקה שוב בתפקיד נורה הלמר לצדו של דומיניק רוואן בתפקיד בעלה במחזה שהועלה בתיאטרון הדוכס מיורק בלונדון.

בשנת 2017 שיחקה בסרט הפנטזיה "היפה והחיה", המבוסס על סרט האנימציה של חברת וולט דיסני "היפה והחיה" מ-1991.

ביולי 2005 הופיעה מוראהן בתפקיד אליזבת אלדרידג' בדרמה הטלוויזיונית "The Outcast" של ה-BBC, עיבוד לרומן הביכורים של סיידי ג'ונס . ג'וליה רייסייד התרשמה מהופעתה וכתבה בעיתון הגרדיאן "הליהוק שלה הוא מצוין, היעדרה מהמסך מורגש באופן מוחשי. גם אנחנו מתגעגעים אליה".

חיים אישיים
מוראהן מאורסת לשחקן והבמאי בלייק ריטסון אותו הכירה בקיימברידג'. היא עבדה על תסריטים לשלושה מסרטיו. כמו כן הייתה מעצבת תלבושות ושיחקה בסרטו "Good Boy" משנת 2008. ב-2016 נולדה בתם.

פילמוגרפיה
 שנה שם שם באנגלית תפקיד הערות 1996 The Peacock Spring אונה גווית'יאן BBC 2002 Too Close To The Bone סרט קצר 2004 Out of Time פקידת קבלה סרט קצר תחבולות חדשות New Tricks טוטי תפקיד אורח 2005 Bodies בת' לוקאס 2007–2011 Outnumbered ג'יין 2007 מצפן הזהב The Golden Compass האחות קלרה 2008 תבונה ורגישות Sense and Sensibility אלינור דשווד מיני-סדרה Bike Squad ג'ולי קרדיגן משפט ועונש Trial & Retribution: To Kill A King סאלי לוסון הג'וב הבריטי The Bank Job גייל בנסון 2010 הדרך לקנדלפורד Lark Rise to Candleford אניד פיירלי סדרת טלוויזיה (פרק אחד) 2011 לואיס Lewis רות' ברוקס בפרק "Old, Unhappy, Far Off Things" 2012 Eternal Law האנה אינגליש סדרת טלוויזיה (6 פרקים) 2013 רציחות במידסומר Midsomer Murders היילי ברנטנר בפרק "Schooled in Murder" Having You לוסי קיץ בפברואר Summer in February לורה נייט 2014 חוג בלצ'לי The Bletchley Circle אליס מרן סדרת טלוויזיה 2015 מר הולמס Mr. Holmes אן קלמוט Ballot Monkeys שיבון הופהמנודים The Outcast אליזבת אלדרידג' מיני-סדרה ארתור וג'ורג' Arthur and George מיס ג'ין לקי סדרת טלוויזיה 2017 היפה והחיה Beauty and the Beast אגאתה הקוסמת 2019 סודות מדינה Official Secrets איבון רידלי 2020 אנולה הולמס Enola Holmes ליידי טוואקסברי 2022 האיש שלא היה Operation Mincemeat איריס מונטגיו 2023 לות'ר: תיק פתוח Luther: The Fallen Sun קורין אלדריך חטיפה (אנ') Hijack לואיז 5 פרקים 2024 הטעות כולה שלך Fool Me Once	 קרוליין ברקט 7 פרקים 2025 העידן המוזהב The Gilded Age ליידי שרה ורה עונה 3

תפקידים בתיאטרון
 שנה שם שם באנגלית תפקיד הערות 2001 Love In A Wood לוסי תיאטרון סוואן 2001 המלט Hamlet שחקנית בתפקיד גברת 2001 דילמת האסיר The Prisoner's Dilemma אמיליה תיאטרון "The Other Place" 2002 Night of the Soul טרייסי תיאטרון "The Pit" 2002 The Circle אליזבת סיבוב הופעות בבריטניה 2003 רעל ותחרה Arsenic and Old Lace איליין תיאטרון סטראנד 2003 Power לואיס דה לה ואלייר תיאטרון קוטסלו 2004 Singer רובי Oxford Stage Company 2004 איפיגניה באאוליס מאת אוריפידס Euripides' Iphigenia at Aulis איפיגניה תיאטרון ליטלטון 2005 הלילה השנים עשר Twelfth Night ויולה וסט יורקשייר פלייהאוס 2006 See How They Run פנלופה טופ 2006 השחף The Seagull נינה תיאטרון אוליבייה 2008 The City מאת מרטין קרימפ The City קלייר תיאטרון רויאל קורט 2008 ...some trace of her נסטסיה תיאטרון קוטלסטו 2008–2009 The Family Reunion מרי דונמאר ורהאוס 2009 Time and the Conways קייט קונוויי התיאטרון המלכותי הלאומי 2010 The Real Thing אנני אולד ויק 2011 Plenty סוזן טרהרן תיאטרון קרוסיבל 2012 בית בובות A Doll's House נורה הלמר יאנג ויק2012The Dark Earth and the Night Skyהלן תומאס 2017 Anatomy of a Suicide קרול 2019 Grief Is The Thing With Feathers אמא 2019 Orpheus Descending ליידי טוראנס  2023 רוחות  Ghosts הלנה אלווינג

תפקידים ברדיו
 שנה שם תפקיד הערות 2006 Trevor's World of Sport קארי תפקיד אורח 2010–2011 אני, קלאודיוס אגריפינה 28 בנובמבר 2010 - 11 בינואר 2011 2010 The Art of Deception ג'סיקה בראון 20 - 24 בדצמבר 2010 Miss MacKenzie מיס מקנזי BBC Radio 4 Extra 2013 Welcome to Our Village, Please Invade Carefully קתרינה ליונס BBC Radio 2

קישורים חיצוניים

הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:חברי הלהקה השייקספירית המלכותית
קטגוריה:חברי התיאטרון המלכותי הלאומי
קטגוריה:בריטיות שנולדו ב-1978
קטגוריה:בריטים שנולדו ב-1978